Byrettens dom ophæves og sagen hjemvises
Ret: Østre Landsret (2. instans)
Faggruppe: Civilsag — Almindelig civil sag
Sagsemner: Retspleje og civilproces;

UDSKRIFT
AF

ØSTRE LANDSRETS RETSBOG
____________

Den 20. november 2015 satte Østre Landsret retten i retsbygningen,

Bredgade 59, Køben-havn.

Som dommere fungerede landsdommerne Gitte Rubæk Pedersen,

Malou Kragh Halling og Jakob O. Ebbensgaard (kst.), førstnævnte

som rettens formand.

Der foretoges   

9. afd. kære nr. B-2085-15:

Sagsøger

mod

Skatteministeriet

Ingen var mødt eller indkaldt.

Der fremlagdes kæreskrift af 31. august 2015, hvorved Sagsøger i

medfør af retsplejelovens § 391, stk. 3, har kæret Lyngby Rets dom af

27. august 2015 (BS 111-1222/2015), hvorved sagen blev afvist.

Endvidere fremlagdes dommerens fremsendelsesbrev af 10. september

2015 og udskrift af retsbogen indeholdende den kærede afgørelse.

Indkærede har ikke udtalt sig vedrørende kæren.

Byretten har ved sagens fremsendelse henholdt sig til den trufne
afgørelse.



- 2 -

De modtagne bilag var til stede.

Efter votering afsagdes

k e n d e l s e :

Byretten har ex officio afvist sagen i medfør af

skatteforvaltningslovens § 48, stk. 3. Af denne bestemmelse fremgår,

at en endelig administrativ afgørelse ikke kan indbringes for

domstolene senere end 3 måneder efter, at afgørelsen er truffet.

Ifølge skattemyndighedernes praksis som beskrevet i SKATs juridiske

vejledning 2015-2, pkt. A.A.10.3.5.1,. vil skattemyndighederne   

”i situationer, hvor der er tale om en meget begrænset
fristoverskridelse, for e-tage[r] en konkret vurdering af, om der
foreligger særlige omstændigheder, som indebærer, at
ministeriet undlader at nedlægge påstand om afvisning.”

Da søgsmålsfristen i skatteforvaltningslovens § 48, stk. 3, således i

henhold til skattemyn-dighedernes praksis konkret kan fraviges, er der

ikke grundlag for ex officio at afvise sa-gen, uden at

skattemyndighederne har nedlagt påstand herom.

Landsretten ophæver derfor byrettens dom og hjemviser sagen.

T h i b e s t e m m e s :

Lyngby Rets dom af 27. august 2015 ophæves, og sagen hjemvises.

Ingen af parterne skal betale kæremålsomkostninger til den anden
part.

Kæreafgiften tilbagebetales.

Retten hævet.



- 3 -